মধুমতি (১৯৫৮-এর চলচ্চিত্র)

মধুমতি হল বিমল রায় পরিচালিত ও প্রযোজিত ১৯৫৮ সালের ভারতীয় অতিপ্রাকৃত প্রণয়মূলক চলচ্চিত্র। এর কাহিনি ও চিত্রনাট্য লিখেছেন ঋত্বিক ঘটক। চলচ্চিত্রটিতে প্রধান চরিত্রে অভিনয় করেছেন দিলীপ কুমার ও বৈজয়ন্তীমালা, এবং পার্শ্ব চরিত্রে অভিনয় করেছেন প্রাণ ও জনি ওয়াকার। চলচ্চিত্রের গল্পে দেখা যায় আনন্দ নামে এক আধুনিক মনন-সম্পন্ন ব্যক্তি মধুমতি নামে এক আধিবাসী নারী প্রেমে পড়েন, কিন্তু তারা এই জীবনে সম্পর্কে জড়াতে পারেন না এবং তাদের পুনর্জন্ম হয়।

মধুমতি পুনর্জন্মের ঘটনা নিয়ে নির্মিত প্রথম দিকের চলচ্চিত্রের একটি। এই চলচ্চিত্র থেকে অনুপ্রাণিত হয়ে পরবর্তী কালে পুনর্জন্মের ঘটনা নিয়ে অসংখ্য আঞ্চলিক ও আন্তর্জাতিক চলচ্চিত্র নির্মিত হয়েছে। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে। এছাড়া এটি শ্রেষ্ঠ চলচ্চিত্র ও শ্রেষ্ঠ পরিচালকসহ সাতটি বিভাগে পুরস্কার অর্জন করে, যা সে সময়ে একক চলচ্চিত্রের জন্য সর্বোচ্চ পুরস্কার প্রাপ্তির রেকর্ড।

কুশীলব
 দিলীপ কুমার - দেবিন্দর / আনন্দ
 বৈজয়ন্তীমালা - মধুমতি / মাধবী / রাধা
 প্রাণ - রাজা উগ্র নারায়ণ
 জনি ওয়াকার - চরণদাস
 জয়ন্ত - পবন রাজা, মধুমতির পিতা
 রামায়ণ তিওয়ারি - বীর সিং
 তরুণ বসু - দেবিন্দরের সহকর্মী
 মিশ্র
 বাইজ শর্মা
 ভুডো আডভানি - বাবা
 জগদীশ
 সাগর
 রণজিৎ সুদ
 শেওজিভাই

বক্স অফিস
মধুমতি ১৯৫৮ সালের সর্বোচ্চ আয়কারী ভারতীয় চলচ্চিত্র। এটি প্রায় ৪কোটি আয় করে, তন্মধ্যে নীট আয় ২কোটি। মুদ্রাস্ফীতি হিসাব করলে চলচ্চিত্রটির আয় ২০১৬ সালের ৪৭৮কোটির ($) সমতুল্য।
তথ্যসূত্র

বহিঃসংযোগ



বিষয়শ্রেণী:১৯৫৮-এর চলচ্চিত্র
বিষয়শ্রেণী:১৯৫০-এর দশকের প্রণয়ধর্মী চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:ভারতীয় রহস্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:বিমল রায় পরিচালিত চলচ্চিত্র
বিষয়শ্রেণী:ঋত্বিক ঘটকের চিত্রনাট্য সংবলিত চলচ্চিত্র
বিষয়শ্রেণী:উত্তরাখণ্ডে ধারণকৃত চলচ্চিত্র
বিষয়শ্রেণী:মহারাষ্ট্রে ধারণকৃত চলচ্চিত্র
বিষয়শ্রেণী:পুনর্জন্ম সম্পর্কে চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:পুনর্জন্ম সম্পর্কিত চলচ্চিত্র
বিষয়শ্রেণী:সলিল চৌধুরী সুরারোপিত চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র